Leksikon hrvatskih književnika BiH od najstarijih vremena do danas/Z
ZALČANIN, Blaž (Zalka u Mađarskoj, oko 1370. - oko 1440.). Vikar Bosanske vikarije, pisac na latinskom jeziku. Rodom je iz Zalke u Mađarskoj. O njegovu životu nema mnogo podataka. Iz sačuvanih ljetopisa tek saznajemo da je tri puta bio vikar Bosanske vikarije. Napisao je prvo povijesno djelo o Bosanskoj vikariji, u kojemu je opisao rad svih bosanskih vikara do godine 1440.
 Djela:Constitutiones papales, generales ac Boznne observantiales, Gesta vicariorum Bosnae. 

 ZIRDUM, Blažanov Andrija (Žeravac, Derventa, 8. veljače 1937.). Kulturni povjesničar i ljetopisac. Po završetku Teološkog fakulteta, magistrirao i doktorirao u Ljubljani (oblast kulturne povijesti Bosne i Hercegovine).
 Djela: Filip Lastrić-Oćevac: 1700-1783. (monografija, 1982.), Ulice nekada i sada (monografija, 1989.), Stradanje Hrvata Plehanskog kraja 1941.-1947. (s Ivanom Čičkom, povijesna građa, 1991.), Plehan: Ponovno rođenje (monografija, 1995.), Pisma bosanskih franjevaca 1850.-1870. (1996.)  

 ZIRDUM, Anto (Poljari, općina Derventa (župa Plehan) 4. lipnja 1956.). Prozni pisac. Osnovnu i srednju školu završio je u Zenici, Fakultet industrijske pedagogije u Rijeci.
 Djela: Jahači svjetlosti (legende i fantazije), 1996.; Brončani mač (legende i priče iz davnina), 1996., Medico laureato - "Dr. fra Mato Nikolić", 1997. (romansirani životopis), 1997. ; Bijeli put crna zima (dokumentarna proza), 1998.; Čuvari dostojanstva (priče), 1999.

 ZLOMISLIĆ, Hinko (Ostrožac, Konjic (1934. - 1967.). Pjesnik.
 Djela: Suhi zdenac (pjesme, 1959.), Moć ulice )pjesme, 1961.), I poslije svega (pjesme, 1961.)

 ZOVKO, Ivan (1864. - 1900.) (Mostar, 20. kolovoza 1864. – 30. ožujka 1900.). Pisac i folklorist. Još kao dječak obolio od sušice. Osnovnoškolsku naobrazbu stekao u Mostaru, gimnaziju završio na Humcu, Učiteljsku školu u Sarajevu. Kao narodni učitelj službovao u nekoliko mjesta Bosne i Hercegovine.
 Djela: Hercegovske i bosanske narodne pjesme (1888.), Dvije islamske pjesme na hrvatskom jeziku (1899.), Hrvatstvo po narodnoj predaji i običajima u Herceg-Bosni (1900.), pjesme, crtice, pripovijetke – u časopisima. 

  ZOVKO, Radoslav (Polog, Mostar, 4 svibnja 1950.). Pripovjedač. Pučku školu završio u rodnom mjestu, gimnaziju u Subotici, a teologiju u Sarajevu.
 Djela: Mostarski dnevnik (ratni dnevnik) 1999.), Sjeme mudrosti (propovijedi, 2000.), Otrgnuto zaboravu (priče, 2000.)

  ZOVKO, Vesna (Mostar, 1967.). Pjesnikinja. 
 Djela: Čuvari svjetlosti (pjesme, 1994.).

 ZRAKIĆ, Đuro (Zasavice, Bosanski Šamac, 25. rujna 1945.). Romanopisac. Studij teologije završio u Đakovu. Oko petnaest godina pastoralno djelovao u Njemačkoj.
 Djela: Svi me vole samo tata ne (roman, 1995.), Ljubav sudski podijeljena (roman, 1996.), Tragovi (ne)ljubavi (kratke priče).

  ZUBAC IŠTUK, Ruža (Orguz, Livno, 15. rujna 1956.). Pjesnikinja. Srednju školu završila je u Livnu, a Pedagošku akademiju u Osijeku. Kao učiteljica hrvatskog jezika radi u osnovnoj školi u Livnu. Piše za djecu i odrasle.
 ''Djela: Narodno blago i običaji livanjskog kraja (1994.), Kap po kap (pjesme, 1996.), 

Leksikon hrvatskih književnika BiH od najstarijih vremena do danas